Antti Hackzell

Anders (Antti) Verner Hackzell (20. september 1881 Mikkeli – 14. jaanuar 1946 Helsingi) oli Soome poliitik, ta kuulus Rahvusliku Koonderakonna ridadesse. Ta oli aastatel 1932–1936 Soome välisminister. Aastal 1944 oli ta Soome peaminister.

Ta asus aastal 1900 õppima Helsingi Ülikooli, ta lõpetas ülikooli aastal 1903 filosoofiakandidaadina ja aastal 1906 õigusteaduse alal. Aastatel 1911–1918 tegutses ta Peterburis advokaadina.

Aastal 1918 asus ta Soome kodusõtta sõdima valgete poolele, ta oli Karjala rinde ülema Aarne Sihvo adjutandiks.

Aastatel 1922–1927 oli ta Soome saadikuks Nõukogude Liidus. 

14. detsembrist 1932 kuni 7. oktoobrini 1936 oli ta Soome välisminister. 8. augustist 1944 kuni 21. septembrini oli ta Soome peaminister.

Soome poliitikud
Soome peaministrid
Soome välisministrid
Sündinud 1881
Surnud 1946